मुख्यमंत्री से मिले जनजातीय क्षेत्रों के लोग, ज्ञापन सौंपा
शिमला | जनजातीयक्षेत्रों के लोगों का प्रतिनिधि मंडल सोमवार को मुख्यमंत्री वीरभद्र सिंह से मिला। लाहौल स्पीति, भरमौर, पांगी, किलाड़ से पहुंचे लोगों ने सांसद रामस्वरूप शर्मा के नेतृत्व में सीएम से मुलाकात की और ज्ञापन सौंपा। सांसद ने जनजातीय क्षेत्रों के लिए हेलीकॉप्टर सेवाओं में कमी किए जाने पर ऐतराज जताया। कहा कि जनजातीय क्षेत्रों के लिए अापातकालीन स्थिति में हेलीकॉप्टर की सुविधा दी जाती थी, परन्तु इस बार आवश्यकता अनुसार नहीं दी गई। उन्हाेंने केंद्र सरकार की ओर से जनजातीय क्षेत्रों के लिए जारी किए गए 24 करोड़ रुपए अन्य जिलों में खर्च करने पर खेद जताया। यह जनता के साथ धोखा है। उन्होंने मांग की कि सरकार इस राशि को तुरंत वापस जनजातीय क्षेत्रों में वापस खर्च किया जाए। इसके साथ ही सरकार जनजातीय क्षेत्रों के लिए अधिक से अधिक हेलीकॉप्टर सेवाएं चलाए।
hin_Deva hin_Deva